

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | Nr.8 |  2024. gada 30. maijā |

**46.**

**Par grozījumiem Ogres novada pašvaldības domes 01.07.2021. lēmumā “Finanšu komitejas vēlēšanas”**

Ņemot vērā Ogres novada pašvaldības domes deputātes Daces Kļaviņas 2024. gada 11. aprīļa iesniegumu (pašvaldībā reģistrēts ar Nr. 2-4.2/1110) un pamatojoties uz Pašvaldības domes deputāta statusa likuma 3. panta pirmās daļas 1. punktu un Ogres novada pašvaldības domes 2024. gada 25. aprīļa lēmumu “Par Ogres novada pašvaldības domes deputātes Daces Kļaviņas pilnvaru izbeigšanu pirms termiņa” (sēdes protokola izraksts Nr. 6; 62.), ar 2024. gada 25. aprīli izbeigtas Daces Kļaviņas deputātes pilnvaras pirms termiņa sakarā ar deputātes personisku rakstveida iesniegumu par savu pilnvaru nolikšanu.

Saskaņā ar Pašvaldības domes vēlēšanu likuma 43. panta pirmajā daļā noteikto Daces Kļaviņas vietā stājas nākamais kandidāts no tā paša saraksta, un nākamais pēc saņemto balsu skaita ir Igors Miglinieks.

Ņemot vērā Ogres novada pašvaldības domes deputāta Jāņa Lūša 2023. gada 26. janvāra iesniegumu (pašvaldībā reģistrēts ar Nr. 2-4.2/217) un pamatojoties uz Pašvaldības domes deputāta statusa likuma 3. panta pirmās daļas 1. punktu un Ogres novada pašvaldības domes 2023. gada 27. janvāra lēmumu “Par Ogres novada pašvaldības domes deputāta Jāņa Lūša pilnvaru izbeigšanu pirms termiņa” (sēdes protokola izraksts Nr. 1; 53.) ar 2023. gada 27. janvāri izbeigtas Jāņa Lūša deputāta pilnvaras pirms termiņa sakarā ar deputāta personisku rakstveida iesniegumu par savu pilnvaru nolikšanu.

Saskaņā ar Pašvaldības domes vēlēšanu likuma 43. panta pirmajā daļā noteikto Jāņa Lūša vietā stājas nākamais kandidāts no tā paša saraksta, un nākamā pēc saņemto balsu skaita ir Santa Ločmele.

Ņemot vērā Ogres novada pašvaldības domes deputāta Marisa Martinsona 2022. gada 27. aprīļa iesniegumu (pašvaldībā reģistrēts ar Nr. 2-4.2/1302) un pamatojoties uz Pašvaldības domes deputāta statusa likuma 3. panta pirmās daļas 1. punktu un Ogres novada pašvaldības domes 2022. gada 28. aprīļa lēmumu “Par Ogres novada pašvaldības domes deputāta Marisa Martinsona pilnvaru izbeigšanu pirms termiņa” (sēdes protokola izraksts Nr. 9; 53.) ar 2022. gada 28. aprīli izbeigtas Marisa Martinsona deputāta pilnvaras pirms termiņa sakarā ar deputāta personisku rakstveida iesniegumu par savu pilnvaru nolikšanu.

Saskaņā ar Pašvaldības domes vēlēšanu likuma 43. panta pirmajā daļā noteikto Marisa Martinsona vietā stājas nākamais kandidāts no tā paša saraksta, un nākamais pēc saņemto balsu skaita ir Rūdolfs Kudļa.

Ņemot vērā augstāk minēto, pamatojoties uz Pašvaldību likuma 10. panta pirmās daļas pirmo teikumu,

**balsojot: ar 22 balsīm "Par" (Andris Krauja, Artūrs Mangulis, Atvars Lakstīgala, Dace Māliņa, Dace Veiliņa, Daiga Brante, Dainis Širovs, Dzirkstīte Žindiga, Egils Helmanis, Gints Sīviņš, Igors Miglinieks, Indulis Trapiņš, Jānis Iklāvs, Jānis Kaijaks, Jānis Siliņš, Kaspars Bramanis, Pāvels Kotāns, Raivis Ūzuls, Rūdolfs Kudļa, Santa Ločmele, Toms Āboltiņš, Valentīns Špēlis), "Pret" – nav, "Atturas" – nav, "Nepiedalās" – nav**,

Ogres novada pašvaldības dome **NOLEMJ:**

Izdarīt Ogres novada pašvaldības domes 2021. gada 1. jūlija ārkārtas sēdes lēmumā “Finanšu komitejas vēlēšanas” (sēdes protokola izraksts Nr. 2; 5.) šādus grozījumus:

1. aizstāt 4. punktā vārdus “Mariss Martinsons” ar vārdiem “Rūdolfs Kudļa”;
2. aizstāt 5. punktā vārdus “Dace Kļaviņa” ar vārdiem “Igors Miglinieks”;
3. aizstāt 7. punktā vārdus “Jānis Lūsis” ar vārdiem “Santa Ločmele”.

(Sēdes vadītāja,

domes priekšsēdētāja E.Helmaņa paraksts)